Di taggara n yiseggasen n 70, MAƐṬUB Lwennas yessufɣ-d aṭas n tkasiḍin, syin akin iruḥ ɣer tmurt n fransa anda i as-tettunefk tegnit ad yecnu di  paris  ɣer tama n Yidir , ƐAZEM Sliman, Ḥnifa, seg wasmi yecna di tmeɣra-agi, taẓuri n MAƐṬUB Lwennas di ccna d tmedyazt tebda tettnerni cwiṭ cwiṭ s usenfali d usufaɣ n tkasiḍin, yebda yettwassen di tmurt taqbaylit, leqdic-is deg unnar n tmedyazt yettwaccnan d win yettnernin si tallit ɣer tayeḍ, yessaweḍ s tmedyazt-is d ccna-is ad yefk azerrer i umseflid aqbayli, s yes-sen i yiweḍ ad dyettwazuzer yisem-is w ad yesɛu imfarǧen, d leqdic-is di yal tamnaḍt n tmurt , yeffeɣ ula ɣer tmura tiberraniyin aladɣa tamurt n fransa. S kra n wayen icaɣben timetti taqbaylit yecɣeb ula d MAƐṬUB Lwennas, imi iḥulfan-is d wul-is cudden ɣer tmagit, tutlayt d yidles amaziɣ, cudden ula ɣer tsertit n tmurt.